Waar kom sonde vandaan? | Bybelwoord.net
Vraag: Ek weet dat sonde bestaan, maar waar kom sonde vandaan?
Die Bybel leer ons dat alle mense sondig is omdat hulle afstammelinge is van die eerste man, Adam, wat gesondig het (sien Genesis 2 – 3). Adam en sy vrou, Eva, is goed en sonder sonde geskape, alhoewel hulle die vermoë gehad het om sonde te kies. Toe hulle van die boom van die kennis van goed en kwaad geeët het, wat God verbied het, is hulle menslike aard beskadig.
Harte word korrup
In plaas daarvan om God lief te hê en te doen wat Hy wil, het die harte van Adam en Eva korrup geword. Van toe af wou hulle ongehoorsaam wees aan God eerder as om Hom te gehoorsaam. Die Westminster Korter Kategismus omskryf sonde as “enige gebrek aan ooreenstemming of oortreding van die wet van God.” (1647, Question 14)
Die sondige natuur van hul kinders
Adam en Eva het ‘n sondige natuur oorgedra aan hul kinders en aan al hul nasate (naamlik alle mense). Die apostel Paulus het geskryf dat “baie deur die ongehoorsaamheid van een mens sondaars geword het,” (Romeine 5:19). As gevolg van ons geërfde sonde van Adam, is alle mense “deur ons sondige begeertes oorheers.” (Efesiërs 2:3). Koning Dawid getuig: “Ek was al skuldig toe ek gebore is, met sonde belaai toe my moeder swanger geword het.” (Psalm 51:7). Hy het nie bedoel dat sy ma hom buite die huwelik gebaar het nie, maar eerder dat hy ‘n sondaar was voordat hy selfs gebore is. As gevolg van ons geërfde sondige natuur van Adam, het alle mense dus “gesondig, en het nie deel aan die heerlikheid van God nie,” (Romeine 3:23).